
C1. Organització i gestió de l’àrea de treball

Activitat final de curs
Estimats alumnes, això s’acaba. 
Al llarg del curs hem treballat molts aspectes de l’organització de l’àrea de treball en el servei de diagnòstic per la imatge, que potser us han semblat poc interessants però que us garanteixo que són o us seran molt útils al llarg de la vostra vida professional. 
Al crèdit 1 i a les altres assignatures us hem volgut apropar els coneixements que necessiten i les tasques que acostumen a fer els Tècnics d’Imatge. 
Heu après molt més del que us penseu i és hora de comprovar-ho. 
No us vull fer un altre examen més per veure la vostra capacitat de memorització, 
el que vull ara és veure com treballeu.

Us proposo realitzar un role playing relacionat directament 
amb el Servei de Diagnòstic per la Imatge d’un hospital. 
Haureu de treballar en grups i reproduir la visita d’un pacient a la vostra unitat. 
Aquesta simulació ha de ser enregistrada en vídeo i fer un muntatge per presentar als vostres companys i companyes del grup. 
A continuació us exposo amb detalls els requisits del treball:
	Format
	VÍDEO en format fàcil de reproduir (preferentment avi); Presentació amb diapositives (.ppt); o un document gràfic tipus còmic (.pdf; .doc)  

	Grups
	Equips de 4 o 5 persones on el director ha estat triat per la professora.

	Durada
	Si és en vídeo entre 4 i 7 minuts. Presentació: 15 a 20 diapositives.

	Contingut
	Un pacient va a un SDI per fer-se una prova diagnòstica.
(Tipus de prova, problema de salut, detalls del pacient, etc. de lliure elecció)  

	Personatges
	Tècnic DI ; Pacient ; Acompanyant  
(opcionals: Auxiliar d’infermeria, Radiòleg/a, Infermer/a, 2n tècnic) 

	Entrega
	Última setmana d’abril (27-30)



Els criteris d’avaluació d’aquesta activitat són els següents:
	Nota individual
	Professionalitat
	Adequació a les tasques i vocabulari real del personatge.
	1

	
	Implicació
	Participació i motivació mostrada en l’activitat.
	1

	
	Interpretació
	Capacitat d’actuació personal per interioritzar el paper.
	1

	Nota grupal
	Realisme
	Adequació del guió de l’escena als requisits de l’activitat i la proximitat a una situació real quotidiana en els SDI.
	2

	
	Originalitat
	Guió original, divertit i amb detalls de qualitat que demostra la implicació del grup en la seva realització.
	2

	
	Presentació final
	Resultat final del treball respecte als petits detalls: producció, maquetació, muntatge, etc.
	2

	
	Valoració del públic
	Cada grup valora el resultat final dels altres ordenant les exposicions segons la seva opinió.
	1

